ଓମାଲିଜୁମାବ, ଏକ ବେପାର ନାମ ଜୋଲେୟାର/   ହେଉଛି ଏକ ଔଷଧ ଯାହା ଆଜ୍‌ମା, ନାକ ପଲିପ୍ ଏବଂ ହାଇଭ୍‌ସର ଚିକିତ୍ସା ପାଇଁ ବ୍ୟବହୃତ ହୁଏ । ଆଲର୍ଜି ଥାଇ ଅନ୍ୟାନ୍ୟ ଚିକିତ୍ସା ଯଥେଷ୍ଟ ନ ହେଲେ ଏହା ବ୍ୟବହୃତ ହୁଏ । ଏହା ଇଞ୍ଜେକସନଦ୍ୱାରା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ଇଞ୍ଜେକସନ ସ୍ଥାନରେ ଯନ୍ତ୍ରଣା, ଗଲୁ ଏବଂ ପେଟ ଯନ୍ତ୍ରଣା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଆନାଫାଇଲକ୍‌ସିସ, କର୍କଟ ଏବଂ ହୃଦରୋଗ ହୋଇପାରେ। ପରୀକ୍ଷା ମୂଳକ ଭାବରେ ଅଳ୍ପ ସଂଖ୍ୟକ ଗର୍ଭବତୀ ମହିଳାଙ୍କ ବ୍ୟବହାର ପରେ ଶିଶୁର କୌଣସି କ୍ଷତି ହେବାର ପ୍ରମାଣ ମିଳି ନାହିଁ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ଇମ୍ୟୁନୋଗ୍ଲୋବୁଲିନ ଇ   ସାଥିରେ ବାନ୍ଧି ହୋଇ ନିଷ୍କ୍ରିୟ କରିଥାଏ । ଓମାଲିଜୁମାବ ୨୦୦୩ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୦୫ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ମସିହା ସୁଦ୍ଧା ଗୋଟିଏ ୧୫୦ ମିଗ୍ରା ପିଛା ପ୍ରାୟ ୨୬୦ ପାଉଣ୍ଡ ହୋଇଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୧,୨୦୦ ଡଲାର ଅଟେ ।